ประกาศกรมการค้าต่างประเทศประกาศกรมการค้าต่างประเทศเรื่องหลักเกณฑ์ วิธีการและเงื่อนไขในการนำเข้าสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐสังคมนิยมเวียดนามเพื่อใช้ในอุตสาหกรรมการผลิตเครื่องใช้ไฟฟ้าพ.ศ. ๒๕๖๐[๑] ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐสังคมนิยมเวียดนาม พ.ศ. ๒๕๖๐ ลงวันที่ ๒๒ มีนาคม พ.ศ.๒๕๖๐ กำหนดให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐสังคมนิยมเวียดนาม ในอัตราร้อยละ ๐ ของราคา ซี ไอ เอฟกรณีนำเข้ามาเพื่อใช้ในอุตสาหกรรมการผลิตเครื่องใช้ไฟฟ้า เป็นระยะเวลา ๒ ปีตามหลักเกณฑ์ วิธีการและเงื่อนไขที่อธิบดีกรมการค้าต่างประเทศประกาศกำหนด นั้นเพื่อให้เป็นไปตามความในข้อ๔ (๓) และข้อ ๕ ของประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐสังคมนิยมเวียดนาม พ.ศ. ๒๕๖๐ ลงวันที่ ๒๒ มีนาคม พ.ศ.๒๕๖๐ อธิบดีกรมการค้าต่างประเทศจึงออกประกาศไว้ ดังต่อไปนี้ข้อ๑ ในประกาศนี้เหล็กแผ่นรีดเย็นเคลือบสี หมายความว่า เหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐสังคมนิยมเวียดนามเพื่อใช้ในอุตสาหกรรมการผลิตเครื่องใช้ไฟฟ้าภายใต้พิกัดอัตราศุลกากรประเภทย่อยและรายละเอียดของสินค้าตามบัญชีข. ท้ายประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐสังคมนิยมเวียดนาม พ.ศ. ๒๕๖๐ ลงวันที่ ๒๒ มีนาคม พ.ศ.๒๕๖๐หนังสือรับรอง หมายความว่าหนังสือรับรองการนำเข้าสินค้าเหล็กแผ่นรีดเย็นเคลือบสีเพื่อใช้ในอุตสาหกรรมการผลิตเครื่องใช้ไฟฟ้าที่ออกให้โดยสถาบันไฟฟ้าและอิเล็กทรอนิกส์ข้อ๒ คุณสมบัติผู้มีสิทธิขอหนังสือรับรอง(๑)เป็นผู้ผลิตเครื่องใช้ไฟฟ้าที่ใช้สินค้าเหล็กแผ่นรีดเย็นเคลือบสีเป็นวัตถุดิบในการผลิตหรือ(๒)เป็นผู้นำเข้าสินค้าเหล็กแผ่นรีดเย็นเคลือบสีเพื่อจำหน่ายให้แก่ผู้ผลิตเครื่องใช้ไฟฟ้าตาม(๑)ข้อ๓ ให้ผู้มีคุณสมบัติตามข้อ ๒ยื่นคำขอหนังสือรับรองต่อสถาบันไฟฟ้าและอิเล็กทรอนิกส์ตามแบบ ก ที่กำหนดท้ายประกาศนี้พร้อมเอกสารหลักฐานดังนี้(๑)สำเนาหนังสืออนุญาตให้ประกอบกิจการโรงงาน (แบบ รง.๔)(กรณีเป็นผู้ผลิตเครื่องใช้ไฟฟ้า)(๒)สำเนาใบทะเบียนพาณิชย์ หรือหนังสือรับรองการจดทะเบียนเป็นนิติบุคคลที่ออกให้โดยกรมพัฒนาธุรกิจการค้าหรือหน่วยงานที่ได้รับมอบ ที่มีอายุไม่เกิน ๖ เดือน นับถึงวันยื่น(๓)สำเนาใบกำกับสินค้า (Invoice)(๔)แบบแสดงรายการสินค้าที่นำเข้ามาเพื่อใช้ในอุตสาหกรรมการผลิตเครื่องใช้ไฟฟ้า(๕)หนังสือมอบอำนาจ (ถ้ามี) พร้อมสำเนาบัตรประจำตัวประชาชนหรือสำเนาหนังสือเดินทางของผู้มอบอำนาจและผู้รับมอบอำนาจข้อ๔ ให้สถาบันไฟฟ้าและอิเล็กทรอนิกส์พิจารณาดำเนินการดังนี้(๑)ออกหนังสือรับรอง ตามแบบ ข ที่กำหนดท้ายประกาศนี้ให้แก่ผู้ยื่นคำขอที่มีคุณสมบัติตามข้อ ๒ และแสดงเอกสารหลักฐานถูกต้องครบถ้วนตามข้อ๓ ในปริมาณไม่เกินกว่าที่ระบุไว้ในใบกำกับสินค้า(๒)รายงานปริมาณการออกหนังสือรับรองเป็นหนังสือ พร้อมสำเนาหนังสือรับรองและจัดทำรายละเอียดเป็นรายเดือนเพื่อรายงานปริมาณการใช้หรือการนำเข้าต่อกองปกป้องและตอบโต้ทางการค้ากรมการค้าต่างประเทศ ตามแบบ ค ที่กำหนดท้ายประกาศนี้ โดยให้ส่งรายงานทุกไตรมาสข้อ๕ ให้ผู้ได้รับหนังสือรับรองนำหนังสือรับรองไปแสดงต่อกรมศุลกากรประกอบการนำเข้าเพื่อขอรับสิทธิในการเรียกเก็บอากรตอบโต้การทุ่มตลาดในอัตราร้อยละ๐ข้อ๖ ให้ผู้ได้รับหนังสือรับรองรายงานการปฏิบัติต่อกองปกป้องและตอบโต้ทางการค้ากรมการค้าต่างประเทศ ตามแบบ ง ที่กำหนดท้ายประกาศนี้ แล้วแต่กรณี ดังนี้(๑)กรณีผู้ผลิตเครื่องใช้ไฟฟ้าให้ร่วมกับอุตสาหกรรมภายในพัฒนาและส่งเสริมให้มีการใช้เหล็กแผ่นรีดเย็นเคลือบสีภายในประเทศจัดทำแผนและรายงานผลความคืบหน้าของการร่วมกันพัฒนานับแต่วันที่เริ่มดำเนินการโดยให้รายงานทุกไตรมาส และรายงานปริมาณการใช้เป็นรายเดือนโดยให้ส่งรายงานภายในวันที่ ๒๐ ของเดือนถัดไป(๒)กรณีผู้นำเข้า ให้รายงานปริมาณการนำเข้าทุกเดือน โดยให้ส่งรายงานภายในวันที่ ๒๐ ของเดือนถัดไปผู้ได้รับหนังสือรับรองรายใดไม่ดำเนินการให้เป็นไปตาม(๑) หรือ (๒) กรมการค้าต่างประเทศจะพิจารณาดำเนินการตามที่เห็นสมควรข้อ๗ หนังสือรับรองให้มีอายุหนึ่งเดือนนับแต่วันที่ออกและให้ใช้สำหรับการนำเข้าได้เพียงครั้งเดียวทั้งนี้ตั้งแต่วันที่ ๒๕ มีนาคม พ.ศ. ๒๕๖๐ จนถึงวันที่ ๒๔ มีนาคม พ.ศ. ๒๕๖๒ประกาศ ณ วันที่ ๑๙เมษายน พ.ศ. ๒๕๖๐ดวงพร รอดพยาธิ์อธิบดีกรมการค้าต่างประเทศ[เอกสารแนบท้าย]๑. หนังสือรับรองการนำเข้าสินค้าเพื่อใช้ในอุตสาหกรรมการผลิตเครื่องใช้ไฟฟ้า(แบบ ก)๒. แบบแสดงรายการสินค้าเหล็กแผ่นรีดเย็นเคลือบสีที่นำเข้ามาเพื่อใช้ในอุตสาหกรรมการผลิตเครื่องใช้ไฟฟ้า๓. หนังสือรับรองการนำเข้าสินค้าเหล็กแผ่นรีดเย็นเคลือบสีเพื่อใช้ในอุตสาหกรรมการผลิตเครื่องใช้ไฟฟ้า (แบบ ข)๔. แบบแสดงรายการสินค้าท้ายหนังสือรับรองการนำเข้าสินค้าเหล็กแผ่นรีดเย็นเคลือบสีเพื่อใช้ในอุตสาหกรรมการผลิตเครื่องใช้ไฟฟ้า๕. แบบรายงานปริมาณ การใช้ การนำเข้า สินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐสังคมนิยมเวียดนามเพื่อใช้ในอุตสาหกรรมการผลิตเครื่องใช้ไฟฟ้า (แบบ ค)๖. แบบรายงานปริมาณ การใช้ การนำเข้า สินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐสังคมนิยมเวียดนามเพื่อใช้ในอุตสาหกรรมการผลิตเครื่องใช้ไฟฟ้า (แบบ ง)(ดูข้อมูลจากภาพกฎหมาย)ชวัลพร/ภวรรณตรี/จัดทำ๒๖ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๑๐ ง/หน้า ๓๑/๒๑ เมษายน ๒๕๖๐